Paolino Vassallo

Paolino Vassallo (imwieled fl-24 ta' Lulju 1856 f'Bormla - miet fl-20 ta' Jannar 1923 fil-Belt Valletta) kien kompożitur Malti.Paolino Vassallo, Requiem Survey.

 Ħajja u karriera 
Paolino Vassallo kien iben Salvatore Vassallo u Victoria Xicluna. Fl-età ta’ 19-il sena, mar joqgħod Pariġi biex jistudja fil-Conservatoire Royal ma’ Massenet u Guiraud. L-istrument tiegħu kien il-vjolin u daqq mal-Opéra-Comique, u eventwalment anke dderieġa l-istess orkestra.

Huwa waqqaf l-istitut mużikali tiegħu fil-Belt Valletta fl-1885 u ġie maħtur il-Maestro di cappella fil-Katidral tal-Imdina fl-1902. Huwa kiteb tliet opri: Amor Fatale, Frazir u Edith Cavell. Huwa rrifjuta l-Grand Prix de Rome biex ikun jista' jżomm in-nazzjonalità Brittanika tiegħu, u rritorna Malta fl-1888 fejn ltaqa’ ma’ martu Marianna. Il-pjanista Bice Mizzi Vassallo kienet it-tifla tagħhom.

Fl-1905, inħatar Maestro di cappella tal-Kon-Katedral ta’ San Ġwann fil-Belt Valletta, flimkien mal-Katidral tal-Imdina. Fiż-żmien li okkupa din il-pożizzjoni huwa inforza l-applikazzjoni tal-Motu Proprio dekretat fl-1910.

Edith Cavell kienet melodramm fi tliet atti għal librett mill-poeta Alfonso Giglio, u ntweriet għall-ewwel darba fit-Teatru Rjal (il-Belt Valletta, Malta) fil-21 ta’ Marzu 1927, erba’ snin wara l-mewt ta’ Vassallo, u kisbet suċċess immedjat.Anon., Grande Messa, Records International. Huwa miet fit-30 ta' Jannar 1923.

 Legat 
Vassallo deher fuq bolla Maltija fl-2006. Hemm ukoll skola, Paolino Vassallo Upper Lyceum, u pjazza, il-Pjazza Paolino Vassallo (f’Bormla), imsemmija għalih. 

Fl-2007, l-Orkestra Nazzjonali ta' Malta ħarġet CD live tax-xogħlijiet ewlenin ta' Vassallo.

 Premjijiet 

 1895: Kompetizzjoni Internazzjonali Moody-Manners għall-opra Amor Fatale f'żewġ atti.

 Referenzi 

Kategorija:Kompożituri Maltin
Kategorija:Nies minn Bormla
Kategorija:Twieldu fl-1856
Kategorija:Mietu fl-1923